Under utgravninger på 1950-tallet fant en restene etter en romersk basilika og et stort forum under Gracechurch Street. Forumet lå ved Leadenhall Market, som fra 1300-tallet var marked for fjørfe, ost og smør. Markedet ble ødelagt i bybrannen i 1666, ble gjenoppbygd og utvida, men da som et marked for lær, ull og kjøtt. I dag er Leadenhall Market omgjort til kjøpesenter, med et stort antall butikker, barer og restauranter.